高有聞

高有聞（），字非耳，别號谷虚，山東青州府青州左衛官籍東昌府冠县人。

萬曆四十三年乙卯科舉人，四十四年（1616年）丙辰科進士，官鄢陵县知县，丁内外艱，服闋，補封丘，升户部主事，調禮部儀制司。崇禎元年（1628年）武舉分房，吏部侍郎某以關節相托，得書立焚之。十月，填補吏部稽勳司主事，歷四司，管策庫。晉文选司员外郎，署选事，太僕某欲越次升少宰，柱史某违例求補，皆坚持不肯行。青州知府任缺，有闻推荐汪喬年，後果为清節名臣。前少宗伯入政府，挟怨中傷，謫湖廣按察司照磨。升蕃育署丞，請免除上供鵝鸭萬余。歷行人司正、光禄寺丞，代補前官所欠余米百余石。遷尚寶少卿，出營何文端公（何如寵）葬事，假道歸里。

明亡入清，被召入京，順治元年十一月陛見，授大理寺左寺丞。尋轉右通政，二年夏以病乞歸。十六年春卒，年七十六。

引用

參考文獻
《山東通志》
《青州府志》

益都人
明朝鄢陵县知县
明朝封丘县知县
明朝户部主事
明朝禮部主事
明朝吏部主事
明朝吏部员外郎
明朝光禄寺丞
明朝尚寶司少卿
清朝大理寺丞
高姓
萬曆四十三年乙卯科舉人